open-index/open-wikipedia-markdown huggingface dataset:
Boldon

**Boldon** je općina od tri sela **East Boldon**, **West Boldon** i **Boldon Colliery**, na sjeveroistoku Engleske u Metropolitanskoj grofoviji Tyne and Wear. koja ima 13,567 stanovnika

## Geografija

Boldon ili *The Boldons* administrativno podpada pod metropolitanski borough South Tyneside, a prostire se između Sunderlanda (sjever), Newcastla (istok), South Shieldsa i Jarrowa (jug)

## Historija

U Domesday Booku dokumentiran je **Boldon Buke** kao feud Biskupa od Durhama. *Boldon Buke* se 1183. spominje kao selo *Newton* kod *Boldon*a, kasnije je Newton postao -East Boldon, a Boldon - West Boldon.

Kod Boldona se 1644 odigrala bitka za engleskog građanskog rata između snaga rojalista i parlamenta, u kojoj su rojalista i parlamentarci iz Newcastla pobjedili rojaliste i njihove saveznike iz Škotske.

Stanovništvo Boldona se vrlo sporo povećalo, tako da je početkom 19. vijeka jedva dostiglo brojku od 1000 ljudi, tad je to bio još uvijek ruralan kraj, u kom su se stanovnici pored poljoprivrede bavili ciglarstvom, kamenarstvom, štavljenjem i pivarstvom.
 
Industrijski razvoj počeo je 1866. kad je kompanija *Harton Coal*, otvorila rudnik ugljena, i podigla naselje za rudare (današnji Boldon Colliery). Uz rudnik koji radio sve do 1982. izniknule su i druge tvornice.

## Reference

## Vanjske veze

* Welcome to The Boldons
Trainwreck (film)

***Trainwreck*** () američka je romantična komedija iz 2015. u režiji Džada Apatoua snimljena po scenariju  Ejmi Šumer koja takođe tumači glavnu ulogu. Glavni lik je novinarka čiji se životni stil vrti oko alkohola i veza za jednu noć, a radnja prikazuje kako se sve promeni kada prilikom pisanja reportaže upozna lekara (koga tumači Bil Hejder).

U Srbiji je prikazan pod naslovom ***Haos u najavi***, a u Hrvatskoj pod naslovom ***Kaos u glavi***.

## Uloge

## Izvori

## Vanjske veze
* 
* 
* 
*
Ramapurada Ravana

***Ramapurada Ravana*** (kannada: ರಾಮಾಪುರದ ರಾವಣ) je indijski igrani film snimljen 1984. godine na kannada jeziku u režiji Rajachandre. Godine 1985. je snimljen remake na tamilskom jeziku pod naslovom  *[[Naam Iruvar (1985 film)|Naam Iruvar]]*.

## Reference

## Vanjske veze
*Profil na in.com
Naam Iruvar (film, 1985)

***Naam Iruvar*** (tamilski: நாம் இருவர்) je indijski igrani film snimljen na tamilskom jeziku 1985. godine u režiji R. Krishnamoortyja. Predstavlja remake filma *[[Ramapurada Ravana]]* snimljenog prethodne godine na kannada jeziku.

## Reference

## Vanjske veze
*
The Woman in Question

***The Woman in Question*** () je britanski crno-bijeli kriminalistički film snimljen 1950. godine u režiji Anthonyja Asquitha. Radnja prikazuje policijsku istragu ubistva jedne žene, koju otežava to što svjedoci daju različite iskaze o karakteru i životu žrtve. Brojni kritičari i filmski historičari su u *The Woman in Question* pronašli sličnosti sa mnogom poznatijim Kurosawinim filmom *[[Rashomon (film)|Rashomon]]*, mada je, s obzirom da su oba filma snimana istovremeno, malo vjerojatno da su Kurosawa i Asquith uticali jedan na drugog.

Nekoliko godina kasnije je u Indiji na tamilskom jeziku snimljen film *[[Andha Naal]]*, djelomično inspiriran britanskim filmom.

## Uloge
* Jean Kent – Agnes/Astra
* Dirk Bogarde – Baker
* John McCallum – Michael Murray
* Susan Shaw – Catherine Taylor
* Hermione Baddeley – Mrs Finch
* Charles Victor – Albert Pollard
* Duncan Macrae – Nadnadzornik Lodge
* Lana Morris – Lana Clark
* Joe Linnane – Inspektor Butler
* Vida Hope – Shirley Jones

## Izvori

## Vanjske veze
*
Žežnička greda

**Žežnička greda** (1477 m) je prva zapadna uzvisina na istoku prve velike krivine izvorišnog toka  Ilomske i njenih pritoka (Barnice i drugi potoci) i  zapadno od gornjeg toka Pljačkovca.  Pruža se u pravcu jugozapad-sjeveroistok.

Žežnička greda nalazi se u jugozapadnom nizu visova u masivu Vlašića (vrh 1943 m), koji se nastavlja u Obadalište (1466 m) i Blatnicu (sa istoimennim naseljem). Na sjeveru-sjeverozapadu su Lisina i Široki jarak  sa potokom koji se ulijeva u Ilomsku, a na jugu izvorišni dio Ugrića,  Ravna planina (1432 m), sa Srnećim brdima (1502 m).

Na ovoj šumovitoj planini dominiraju četinarske sastojine uz mjestimično miješanje sa bukovo-jelovo-smrčevim zajednicama. Grebenom Žežničke grede pruža se razvođe između potoka koji se ulijevaju u Ilomsku i Crnu rijeku (sjeverno) i Ugar sa Pljačkovcem (na južnim pozicijama).
## Povezano
*Lisina
*Ugar
*Ilomska
*Crna rijeka
*Pljačkovac
## Reference
Koroni

**Koroni** (grčki: *Κορώνη*) je gradić u grčkoj Periferiji Peloponez od 1,397 stanovnika.

Koroni danas administrativno podpada pod Prefekturu Meseniju i Općinu Pylos-Nestoras. Sve do 2011. kad je provedena reforma, imao je status općine koja je 2001. imala 5,067 stanovnika, na površini od 105 km².

## Geografija

Koroni leži na jugozapadu Peloponeza, na vrhu Mesenijskog zaljeva, sjeverozapadno od regionalnog centra Kalamate. Grad se smjestio na duž padina brda na kom se koči impresivna mletačka utvrda.

## Historija

Koroni je izastao za antike, geograf Pauzanija u svojoj knjizi o Meseniji navodi da se tadašnji grad nalazio nekoliko kilometara dalje na mjestu gdje se danas nalazi Petalidi. Opisuje ga kao grad brojnih hramova, sa velikom bakrenom skulpturom Zeusa.

Nekoliko vijekova kasnije Koroni se preselio na današnju lokaciju, gdje je nekad stajao antički grad Asine. Tokom 6. i 7. vijeka Bizantinci su u gradu podigli utvrdu. Prvi put je dokumentiran kao parohija u Popisu episkopa bizantskog cara Lava Mudrog, u kojem se navodi kao sufragan dijeceze Patras.

Koroni je sve do 1499. kad su ga zauzele Osmanlije bio snažna mletačka utvrda.

Za osmanske vlasti spao je na malo ribarsko selo.

Današnji Koroni je turistički gradić koji proživljava teške dana, pada mu broj stanovnika i prihodi, tako da danas prodaje hotele.

## Izvori

## Vanjske veze
* Welcome to Koroni..
Kaprije

**Kaprije** (talijanski: *Capri* ili *Caprie*) je otok u Jadranskom moru u Hrvatskoj, koji administrativno podpada pod grad Šibenik u Šibensko-kninskoj županiji.

Ime je dobio po kaparama, grmolikoj biljci čiji se pupoljci upotrebljavaju kao začin.

## Geografija

Kaprije su jedan od otoka Šibenskog arhipelaga, dug 7 i širok do 2,7 km u smjeru sjeverozapad-jugoistok, na kom je 2011. živjelo 164 stanovnika. 
Leži između otoka Kakana i otoka Zmajana udaljen oko 15 kilometara jugozapadno od Šibenika.

Građen je od vapnenca najviše brdo Vela glavica ima 132 metara.
Otok ima površinu od 7,12 km², a dužina njegove obale iznosi 25,211 km.

Ispred njegovih obala leže brojni otočići; Dupinić Mali, Dupinić Veli, Kraljak, Mišnjak Mali, Mišnjak Veli, Politrenica, Prčevac, Ravan. Obrastao je travom i makijom.

Jedini naselje Kaprije leži na jugozapadnoj obali u dobro zaštićenoj luci.
Malobrojni stanovnici bave se pomorstvom, poljoprivredom, ribarstvom i turizmom.

## Historija

Između 14. i 15. vijeka otok je bio feud šibenske aristokracije. Početkom 16. vijeka na otok su počele pristizati izbjeglice s kopna, to se nastavilo sve do kraja 17. vijeka.

## Transport

Otok je povezan dnevnim brodskim linijama sa Šibenikom.
## Reference

## Vanjske veze

* ''Otok Kaprije na karti Jadrana''
Mletačko-osmanski rat (1537–1540)

**Treći mletačko-osmanski rat** vodio se od 1537. do 1540., po Egejskom, Jonskom i Jadranskom moru  i po dalmatinskom zaleđu.

## Historija

Povod za izbijanje tog rata bio je sporazum koji je Mletačka Republika sa Habsburškom Monarhijom Karla V. To je toliko razljutilo osmanskog sultana Sulejmana Veličanstenog, koji je već bio u ratu sa Habsburškom Monarhijom da je 1537. objavio rat Veneciji.

Ključni događaji tog rata bili su Opsada Krfa - 1537. i odlučujuća Bitka kod Preveze - 1538. U prvom Osmanlije nisu uspjele, ali su u drugom izvojevali pobjedu.

U drugoj, puno značajnijoj pomorskoj bitci koja se odigrala pored obala Preveze 28. septembra 1538., je osmanska flota admirala Hajrudina Barbarose teško porazila ujedinjenu kršćansku mornaricu kojom je zapovjedao genoveški admiral Andrea Doria.

Nakon tog su Osmanlije nastavili sa ofanzivom i prebacili se na Jadran i Opsjedali Herceg Novi 1539., kog su uz dosta muke nakraju i zauzeli.

U periodu između početka Drugog mletačko-osmanskog rata 1499. i kraja novog rata 1540. Osmansko Carstvo uspjelo je zauzeti značajan dio dalmatinskog zaleđa. Njihove snage nisu ni pokušavale zauzeti 
mletačke gradove duž obale, već su se koncentrirale na zauzimanje Hrvatsko-ugarske teritorije između Skradina i Karina, eliminirajući na taj način tu Personalnu uniju kao tampon zonu između osmanskog i mletačkog teritorija.

Iako su mletački gradovi po Dalmaciji, bili teško pogođeni ekonomskim posljedicama turske okupacije zaleđa još od prethodnog rata, stabilno su izdržali čitav rat.

Poražena Mletačka Republika bila je prisiljena 2. oktobra 1540. potpisati Ahdnamu (mirovni sporazum), pristajući na plaćanje visokih reparacija i gubitak Krfa, Herceg Novog, jonsko - egejskih otoka (Siros, Egina, Ios, Paros, Tinos, Karpatos, Kasos, Naksos) i dobrog dijela 
dalmatinskog zaleđa.

## Reference

## Vanjske veze
''Ottoman–Venetian War 1537. - 1540''
Hajrudin Barbarosa

**Hajrudin Barbarosa** (rođen kao **Hızır**, nadimak *Barbarosa* tj. tal. Crvenobradi su mu dodali Evropljani zbog njegove crvene brade; oko 1478. – Istanbul 1546), isprva je bio Berberski pirat, a kasnije admiral osmanske flote čijom su zaslugom Alžir i Tunis postali djelovi Osmanskog carstva. Čak tri vijeka nakon njegove smrti, njegovi piratski nasljednici pustošili su mediteranske obalne gradove i sela.

## Biografija
Hajrudin je bio jedan od četvero sinova Turčina sa otoka Lezbosa. Španjolski i Portugalski napadi na Sjevernu Afriku između 1505. i 1511. izazvali su veliki revolt i mržnju kod Hajrudina i njegova brata Oruça, i potaknuli ih da se bave piratsvom duž sjevernoafričke obale. 
Oni su se uz to nastojali uz pomoć muslimanskih izbjeglica iz Španjolske izboriti za neku afričku domenu i počeli ostvarivati svoj naum. Kad su Španjolci ubili njegova brata Oruça 1518., kom je Hajrudin, bio pomoćnik, shvatio je da će bez pomoći sa strane u sukobu sa Španjolskom izgubiti domenu. Zbog tog ju je ponudio osmanskom sultanu, koji mu je zauzvrat dao titulu beglerbega i poslao vojna pojačanja 1518. Uz njihovu pomoć Hajrudin je 1529. uspio zauzeti čitav Alžir i pretvoriti u veliku bazu mediteranskog piratstva.

Zbog tih zasluga je 1533. postavljen za kapudan pašu (glavnog admirala) osmanske mornarice, sa kojom je sljedeće godine zauzeo čitav Tunis. Pa je i Tunis postao piratska baza usmjeren protiv Apeninskog poluotoka.

Car Svetog Rimskog Carstva Karlo V pokrenuo je pravi križarski rat 1535. i uspio zauzeti gradove Tunis i Goulett, ali je njegova pobjeda bila kratka vijeka budući da je Hajrudin Barbarosa 1538. uspio pobijediti združenu flotu mletačko-habsburšku flotu u bitka kod Preveze i time Osmanlijama osigurati kontrolu nad cijelim istočnim Mediteranom sve do poraza u bitci kod Lepanta 1571. godine

Hajrudin Barbarosa je sve do svoje smrti, ostao visoko cijenjena ličnost na Visokoj Porti u Carigradu.

## Reference

## Vanjske veze

* ''Barbarossa''
Vatra i ništa

***Vatra i ništa*** je srpski igrano-dokumentarni biografski film snimljen 1995. godine u režiji Marislava Radisavljevića. U njemu se govori o znamenitom pesniku Branku Miljkoviću čiji lik tumači Goran Milev.
Far from the Madding Crowd (film, 2015)

**Daleko od razuzdane gomile** () je britansko-američki ljubavni film iz 2015. u režiji Tomasa Vinterberga. Predstavlja treću po redu adaptaciju istoimenog romana Tomasa Hardija. Radnja je smeštena u engleski Dorset 1870-ih, a glavni lik, koga glumi Keri Maligan je devojka za čiju se naklonost bore tri vrlo različita muškarca - naočiti, ali neodogovorni konjički podoficir (koga glumi Tom Steridž), ostareli lokalni aristokrat (koga glumi Majkl Šin) i njen bivši predradnik (koga glumi Matijas Šunarts).

U Hrvatskoj je prikazan pod naslovom ***Daleko od bjesomučne gomile***.

## Uloge

## Izvori

## Vanjske veze
* 
*
22 Female Kottayam

***22 Female Kottayam***, također poznat i kao ***22FK***, je indijski igrani film snimljen na malayalam jeziku 2012. godine u režiji Aashiqa Abua. Po žanru je triler, velikim dijelom inspiriran romanom *[[If Tomorrow Comes (roman)|If Tomorrow Comes]]* američkog pisca Sidneya Sheldona, kao i američkim filmovima iz *[[rape and revenge]]* žanra. Protagonistica, čiji lik tumači Rima Kallingal, je studentica medicine u Bangaloreu koja sanja o karijeri u Kanadi, ali za čijeg se momka (čiji lik tumači Fahadh Faasil) ispostavi da je povezan sa kriminalcima koji će je na kraju zlostavljati i silovati.

*22 Female Kottayam*, koji je, po riječima režisera, bio dugo planiran, ali odgađan, jer se "svim producentima nije sviđala njegova mračna tema". Snimljen je sa relativno malenim budžetom, ali je postigao komercijalni uspjeh, te osvojio nekoliko domaćih nagrada, uključujući Filmfare u južnoindijskim kategorijama.

Godine 2014. je snimljen remake *[[Malini 22 Palayamkottai]]* na tamilskom i telugu jeziku.

## Uloge
* Rima Kallingal ... Tessa K. Abraham
* Fahadh Faasil  ... Cyril C. Mathew
* Prathap Pothan ... Hegde
* Riya Saira ... Tissa K. Abraham
* T. G. Ravi ... Ravi
* Sathaar ... DK
* Rashmi Sathish ... Zubeida
* Srinda Ashab ... Jincy
* Vijay Babu ... Benny

## Izvori

## Vanjske veze
* 
* 
* 22 Female Kottayam at Malayalam Movie Database
Goran Milev

**Goran Milev** (26. april 1970 - ) je srpski glumac koji živi i radi u SAD.

## Vanjske veze
* Goran MIlev Official Website
*
REC 2

***REC 2*** je španski horor film snimljen 2009. godine u režiji Jaumea Balaguera i Paca Plaze. Predstavlja nastavak filma *[[REC (film)|REC]]* iz 2009. godine. Protagonist je ljekar koji zajedno sa specijalcima nastoji otkriti izvor smrtonosne demonske zarazne bolesti koja ljude pretvara u nasilne zombije, a radnja se događa u stambenoj zgradi koja se našla u karanteni. Kao i prethodni film, napravljen je u stilu pronađenih snimki.

## Uloge
* Jonathan Mellor ... Dr. Owen
* Manuela Velasco  ... Angela Vidal
* Javier Botet  ... Tristana Medeiros
* Oscar Sánchez Zafra  ... Chief Fernández
* Ariel Casas  ... Larra
* Alejandro Casaseca  ... Martos
* Pablo Rosso  ... Rosso
* Claudia Silva  ... Jennifer
* Andrea Ros  ... Mire
* Pep Molina  ... Jenniferin otac

## Izvori

## Vanjske veze
* 
* 
* 
* Facebook Page
Clash Royale

***Clash Royale*** je freemium mobilna strategijska video igra koju je razvilo i izdalo poduzeće Supercell. Igra kombinira elemente igra prikupljanja karata, obrane tornja i multiplayer online bojne arene. Igra je izdana globalno 2. marta. 

## Izvori

## Vanjske veze
* 
* Clash Royale Wiki - Help, Guides and Information
*Play Clash Royale
Far from the Madding Crowd (razvrstavanje)

***[[Far from the Madding Crowd]]*** () je roman engleskog književnika Thomasa Hardyja objavljen 1874. Također može označavati njegove ekranizacije:

*''Far from the Madding Crowd'' (film, 1915), izgubljeni nijemi film
*''Far from the Madding Crowd'' (film, 1915), rež. John Schlesinger
*''Far from the Madding Crowd'' (miniserija), britanska TV-serija iz 1998.
*''Far from the Madding Crowd'' (film, 2015), rež. Thomas Vinterberg
Andha Naal (film, 1996)

***Andha Naal*** je indijski kriminalistički film snimljen na tamilskom jeziku 1996. godine u režiji Vishnua Priyana. Radnja prikazuje istragu ubistva nakon bizarnog otkrića na groblju. Djelomično je inspiriran kultnim tamilskim filmom *[[Andha Naal]]* iz 1954. godine.

## Uloge

*Prem Menon ... Vikramadithyan
*Raja ... Vincent Babu
*Anandaraj ... Otac James
*Mohini ... Mary
*Venniradai Moorthy ... Profesor na koledžu
*Charle ... Prijatelj Vincenta Babua
*Alex ... Vlasnik bara
*Jai Ganesh ... Vikramadithyanov otac
*Master Nadim Khan ... Alex
*CID Shakuntala ... Vikramadithyanina majka
*Kavitha ... Lakshmi
*Raksha ... Poornitha
*Shakeela
*Manager Cheena
*Thyagu ... Kandu
*Pandu ... Subbu
*Kumarimuthu ... David
*Jyothi Meena
*Singamuthu ... Muthusamy
*Bayilvan Ranganathan
*Tirupur Ramasamy
*Chandrasekhar

## Reference
Rivanj

**Rivanj** (talijanski: *Rivani*, *Rivagno* i *Rivagn*) je otok u Jadranskom moru u Hrvatskoj, koji administrativno podpada pod Zadarsku županiju.

## Geografija

Rivanj je otok Zadarskog arhipelaga, na kom je 2011. živjelo samo 30 stanovnika. Leži između Sestrunja na zapadu i Ugljana na jugoistoku, od kog ga razdvaja kanal širok 0,4 km.

Otok je dug 3,4 i širok do 1,4 km u smjeru sjeverozapad-jugoistok

Rivanj ima površinu od 3,62 km², a dužina njegove obale iznosi 10,346 km. Najviše brdo Lukočina ima 112 metara.
Građen je od krečnjačkog vapnenca i obrastao makijom.

Jedino naselje Rivanj leži na zapadnoj obali, a stariji dio na brdu u unutrašnjosti.
Malobrojni stanovnici bave se ratarstvom, ribarstvom i turizmom.

## Historija

Otok je bio naseljen još od prahistorije, o čemu svjedoče ostatci gradine na brdu Vela glava. Naselje je prvi put dokumentirano sredinom 14. vijeka, a zatim i u 15. vijeku kao *Rivan* (u zadarskom katastru), ili kao *Ripanium* u drugim dokumentima.

Za srednjeg vijeka bio je pod vlašću zadarske komune, a od 1409. je u sastavu Mletačke Republike, koja ga je prodala zadarskoj porodici Lantana. Krajem 19. i početkom 20. vijeka brojni stanovnici emigrirali su u Sjedinjene Ameičke Države, a ostatak nakon rata odselio se u Zadar.

## Transport

Otok je povezan dnevnim brodskim linijama sa Zadrom.
.
## Reference

## Vanjske veze

* ''Rivanj na karti Jadrana''
Bitka kod Preveze

**Bitka kod Preveze** koja se odigrala 28. septembra 1538. bila je ključni događaj Trećeg mletačko-osmanskog rata. 

U toj pomorskoj bitci koja se odigrala nedaleko od grada Preveze - osmanska flota admirala Hajrudina Barbarose je teško porazila ujedinjenu kršćansku mornaricu kojom je zapovjedao genoveški admiral Andrea Doria.

## Tok bitke

Inicijator slanja združene flote Svete lige u grčke vode bio je habsburški car Svetog Rimskog Carstva Karlo V, koji je uspio izmiriti dotad nepomirljive rivale Republiku Genovu i Mletačku Republiku već dobrano uzdrmanu porazima u prva dva rata sa Osmanlijama. Venecijanci koji su prikupili najviše brodova za tu misiju čak su pristali da njome komandira genovežanin Andrea Doria.

Andrea Doria raspolagao je sa snagom od 146 galija (80 venecijanskih, 30 španjolskih, 30 papinskih), 50 galeona, 200 manjih brodova, sa ukupno 60000 mornara i 2500 topova, kad je zaplovio Jadranom prema Grčkoj. 

Kad je to saznao Hajrudin Barbarosa, koji je u tom trenutku imao na raspolaganju nekih 94 galija i 56 manjih brodova, ipak je hrabro krenuo ususret moćnoj floti Svete lige. Usput su mu se pridružili pirati tako da je kod Preveze skupio flotu od 130 galija i 80 manjih brodova. Njegova vojska imala je oko 20.000 ljudi, od tog 3.000 janjičara naoružanih arkebuzama.

Kad su se dvije flote susrele - Barbarosa je već čekao spreman, rasporedivši svoje brodovlje tako da ima najpovoljniji vjetar. Prvo je u napad uputio u sam centar prvih 6 galija, kad su one odbijene novih 6, a zatim 40 i nakon tog čitavu flotu. To je izazvalo pomutnju među brodovima Svete lige.

Do kraja bitke flota Svete Lige izgubila je jednu trećinu brodovlja i imala oko 3000 poginulih , pa se povukla sa bojišta. Za razliku od tog Osmanlije su imali oko 1.000 poginulih. Pobjeda je omogućila Hajrudinu Barbarosi da još jednom dokaže svoju vrijednost sultanu, dok je za Mletačku Republiku taj poraz bio prava katastrofa, jer je izgubila brojne teritorije ali i povjerenje u Sveto Rimsko Carstvo.

Pomorska bitka kod Preveze bila je jedna od najvećih pobjeda osmanske mornarice u 16. vijeku.

Hajrudin Barbarosa je tom pobjedom osigurao  Osmanskom Carstvu kontrolu nad cijelim Istočnim Mediteranom, koja je potrajala sve do njihova poraza u Bitci kod Lepanta 1571.

## Izvori

## Vanjske veze

*''Battle of Preveza (1538)'' na portalu Materia Islamica
Putinizam

**Putinizam** može označavati:

*Službena politika Rusije pod vlašću predsjednika Vladimira Putina, odnosno ideologija temeljena na njoj;
*Najpoznatije izjave Vladimira Putina (v. Imidž Vladimira Putina u javnosti)
Crna misa (film)

***Crna misa*** () američki je kriminalističko-biografski film film iz 2015. godine u režiji Skota Kupera, za koji su scenario napisali Džez Batervort i Mark Malouk po istoimenoj knjizi Dika Lera i Džerarda O'Nila, posvećenoj životu zloglasnog bostonskog gangstera Vajtija Baldžera. Njegov lik u filmu glumi Džoni Dep, a radnja prikazuje kako je 1970-ih kao sitni irskoamerički gangster pristao postati doušnik za FBI i pomagati u borbi protiv italoameričke mafije, ali taj odnos vešto zloupotrebio kako bi tokom dve decenije nesmetano postao veliki gangsterski bos i zaveo krvavu strahovladu na bostonskim ulicama.

## Glavne uloge

## Izvori

## Vanjske veze
* 
* 
* 
* 
* 
* Interview with Detective Mike Huff about his investigation into Whitey Bulger's involvement in the murder of Tulsan Roger Wheeler (original audio and transcript archived with ''Voices of Oklahoma'' oral history project).
Felling, Tyne and Wear

**Felling** je nekadašnji grad od 8908 stanovnika danas samo kvart Metropolitanskog borougha Gateshead na sjeveroistoku Engleske u Metropolitanskoj grofoviji Tyne and Wear.

## Geografija

Felling je istočni dio Gatesheada, prostire se nedaleko od južne obale Rijeke Tyne, prekoputa Newcastla.

## Historija

Felling je izrastao kao industrijsko predgrađe Newcastla, mjesto kamenoloma i ugljenokopa, u kom je podignuto brodogradilište. Prvi željeznički kolodvor otvoren je 1836., a 1894. dobio je status urbanog distrikta.

Od 1974. je dio Metropolitanskog borougha Gateshead.

## Reference

## Vanjske veze

* Felling
Dunston, Tyne and Wear

**Dunston** je nekadašnji grad koji ima 18.326 stanovnika a danas je samo kvart Metropolitanskog borougha Gateshead, koji leži na sjeveroistoku Engleske u Metropolitanskoj grofoviji Tyne and Wear.

## Geografija
Dunston je zapadni dio Gatesheada, koji se prostire duž južne obale Rijeke Tyne, prekoputa Newcastla.
Sastoji se od dva kvarta - **Dunston & Team** koji ima 9127 stanovnika i **Dunston Hilla & Whickham East** koji ima stanovnika.

## Historija

Selo Dunston prvi put je dokumentirano 1328., a 1344. se spominje kao mjesto u kom se iskapa ugljen.

Dunston je ostao selo sve do 17. vijeka kad se počeo intenzivnije iskapati ugljen. Tokom 19. i 20. vijeka razvio se u Industrijski grad željezara i kemijske industrije.

## Reference

## Vanjske veze

* Dunston
Sestrunj

**Sestrunj** (talijanski: *Sestrugno* ili *Sestrugn*) je otok u Jadranskom moru u Hrvatskoj, koji administrativno podpada pod Zadarsku županiju.

## Geografija

Sestrunj je otok Zadarskog arhipelaga, na kom je 2011. živjelo samo 45 stanovnika. Leži između Molata na sjeverozapadu, Dugog otoka na jugozapadu i jugu, Iža na jugoistoku, Ugljana na istoku i Rivnja na sjeveroistoku.

Dug je 11 i širok do 2 km u smjeru sjeverozapad-jugoistok
Sestrunj ima površinu od 15,12 km², a dužina njegove obale iznosi 29,345 km. Najviše brdo Obručar ima 185 metara.
Jugoistočna obala je razvedenija od sjeverozapadne, duž nje leže uvale Kablin, Hrvatin (Hrvatinj), Dumboćica, Marovica i Sušica.

Građen je od gornjokrednog vapnenca i dolomita, a preko 80% njegove površine danas je obrastlo makijom. Uokolo leže otočići; Sestrica Vela (0,2 km²), Sestrica Sridnja (0,1 km²), Sestrica Mala (0,03 km²), Veli Paranak (0,03 km²) i Mali Paranak (0,03 km²).
Jedino naselje nalazi se u unutrašnjosti, njegovi stanovnici bave se maslinarstvom, vinogradarstvom, ovčarstvom, ribarstvom i turizmom.

## Historija

Otok je bio naseljen još od prahistorije, o čemu svjedoče ostatci ilirske gradine i nekropole na brdašcu Gračinici iznad sela. Za antike je korišten kao kamenolom. Prvi put je dokumentiran u 10. vijeku, kao *Estiun* u kronici Konstantina Porfirogeneta.

Tokom srednjeg vijeka bio je pod vlašću Zadarske komune, a od 1409. je u sastavu Mletačke Republike, koja ga je 1640. prodala zadarskoj porodici Soppe. U to vrijeme na otoku se proizvodila cigla i crijepovi.

## Transport
Sestrunj je povezan dnevnim brodskim linijama sa Zadrom.
.
## Reference

## Vanjske veze

* ''Otok Sestrunj''  
* ''Sestrunj na karti Jadrana''
Gregg Allman

**Gregory LeNoir (Gregg) Allman** [ɡrɛɡəriː ləˈnɔr ɡrɛɡ ˈɔːlmən] (Nashville, Tennessee, 8. decembra 1947. – Richmond Hill, Georgia, 27. maja 2017), američki rock muzičar i kantautor. S bratom Duaneom 1969. osnovao The Allman Brothers Band, koji je 1970-ih postao jedan od najpoznatijih američkih rock bendova i predstavnika muzičkog pravca poznatog kao *[[southern rock]]*.

## Vanjske veze

* Official website
REC 3: Génesis

***REC 3: Génesis*** () je španski horor film snimljen 2012. godine u režiji Paca Plaze. Predstavlja nastavak filma *[[REC 2]]*, odnosno treći u seriji započetoj sa filmom *[[REC (film)|REC]]* 2007. godine. Radnja, koja se zbiva prije, za vrijeme i poslije događaja prikazanih u filmu *REC 2* prikazuje kako svatovi na jednom vjenčanju postaju žrtve demona koji ih pretvara u nasilne zombije. *REC 3: Génesis*, za razliku od prethodna dva filma, nije napravljen u stilu pronađenih snimki, nego konvencionalnim narativnim tehnikama. Zbog toga, ali i zbog odmaka od ozbiljnog tona prethodnih filmova, je dobio lošije kritike u odnosu na njih.

## Uloge
* Leticia Dolera  ... Clara
* Diego Martín  ... Koldo
* Ismael Martínez  ... Rafa
* Àlex Monner  ... Adrián
* Sr. B  ... Atun
* Emilio Mencheta  ... Tio Pepe Victor
* Javier Botet  ... Niña Medeiros
* Mireia Ros  ... Menchu
* Carla Nieto  ... Rebeca Viñas
* April jane Aningga  ... Wendy
* Blai Llopis  ... Quiquín

## Reference

## Vanjske veze
* 
* 
* 
*
To the Devil a Daughter

***To the Devil a Daughter*** () je britansko-zapadnonjemački horor film snimljen 1976. godine u režiji Petera Sykesa. Predstavlja adaptaciju istoimenog romana Dennisa Wheatlyja. Protagonist, koga tumači Richard Widmark, je stručnjak za okultizam koji nastoji mladu redovnicu bizarnog katoličkog reda, a čiji lik tumači Nastassja Kinski, izbaviti od njenog vođe, odmetnutog svećenika (koga glumi Chistopher Lee) za koga se ispostavi da je prikriveni sotonist koji se koristi crnom magijom. Autor romana je bio izuzetno nezadovoljan adaptacijom, a film je kasnije postao predmetom kontroverzi zbog scene u kojoj se Kinski, koja je u vrijeme snimanja imala tek 14 godina, pojavljuje gola.

## Uloge

* Richard Widmark  ... John Verney
* Christopher Lee  ... Otac Michael Rayner
* Honor Blackman  ... Anna Fountain
* Denholm Elliott  ... Henry Beddows
* Michael Goodliffe  ... George De Grass
* Nastassja Kinski  ... Catherine Beddows
* Eva Maria Meineke  ... Eveline de Grass
* Anthony Valentine  ... David Kennedy
* Derek Francis  ... Biskup
* Izabella Telezynska  ... Margaret
* Constantin de Goguel  ... Kollde
* Brian Wilde  ... Nadzornik crne sobe
* Howard Goorney  ... Kritičar
* Frances de la Tour  ... Major Vojske spasa
* Petra Peters  ... Sestra Helle

## Izvori

## Vanjske veze

*
Peter Sarsgaard

**Peter Saarsgard** (7. mart 1971 - ) je američki glumac, poznat po izuzetno raznovrsnoj filmografiji, gdje se isticao niz sporednih, ali upečatljivih uloga, uključujući negativce.

Od 2009. godine je u braku sa Maggie Gyllenhaal, sa kojom ima dvoje djece.

## Vanjske veze

*
*
*
*Food Bank For New York City public service announcement
Whitey Bulger

**James Joseph** "**Whitey**" **Bulger, Jr.** (3. septembar 1929 -) je američki osuđeni kriminalac, poznat kao dugogogodišnji vođa irskoameričke bande Winter Hill Gang koja je dominirala organiziranim kriminalom u Bostonu od 1970-ih do kraja 1990-ih, ali i po tome što je sve vrijeme radio kao doušnik za FBI, zloupotrebljavajući svoj status da ishodi zaštitu za svoje ilegalne aktivnosti i zavede strahovladu na bostonskim ulicama. Kada je sve to razotkriveno u lokalnim medijima, Bulger je 1994. pobjegao iz Bostona i proveo gotovo dvije decenije u bijegu, prije nego što je 2011. godine uhapšen, a potom osuđen na dvije kazne doživotnog zatvora za 19 ubistava. Bulger je zbog skandala postao jedan od najzloglasnijih američkih gangstera pred kraj 20. vijeka, a pažnju javnosti je privuklo i to što mu je brat William Bulger istovremeno imao uspješnu karijeru kao demokratski političar i jedna od najuticajnijih ličnosti države Massachusetts.

## Vanjske veze

* 
* 
* Whitey Bulger Trial collected news and commentary at *[[The Boston Globe]]*
* Bulger Court Case Documents
* Court Ruling Denying Compensation to Victims Families
* Bulger's FBI Top 10 Most Wanted Fugitive Alert
* Whitey Bulger on crimelibrary.com 
* Washingtonpost.com, Retrieved 2015-08-27
The Lady Vanishes (film, 1979)

***The Lady Vanishes*** () je britanski igrani film snimljen 1979. godine. Po žanru je mješavina trilera i komedije, a predstavlja remake znamenitog istoimenog Hitchcockovog crno-bijelog filma iz 1938. godine. Radnja se događa u augustu 1939. godine, neposredno pred izbijanje Drugog svjetskog rata, u vlaku koji vozi iz Njemačke u Švicarsku. Protagonisti, koje tumače Cybill Shepherd i Elliott Gould, su bogata američka nasljednica i novinar, koji nastoje otkriti što se dogodilo sa njihovom simpatičnom suputnicom (čiji lik tumači Angela Lansbury).

*The Lady Vanishes* je originalno bio zamišljen kao televizijski film za američku mrežu ABC, ali je autor scenarija George Axelrod na kraju svoj tekst dostavio britanskim kino-producentima. U svojoj je verziji radnju iz fiktivne evropske zemlje prebacio u nacističku Njemačku, a glavne likove pretvorio u Amerikance, te ih učinio sličnijim protagonistima screwball komedija iz doba klasičnog Hollywooda. Kritika, međutim, nije bila naklona filmu, te je proglašen neuspjehom. Predstavljao je posljednje ostvarenje u produkciji znamenitog britanskog studija Hammer Films sve do 2009. godine.

## Uloge
* Elliott Gould - Robert Condon
* Cybill Shepherd - Amanda Kelly
* Angela Lansbury - Miss Froy
* Herbert Lom - Dr. Hartz
* Arthur Lowe - Charters
* Ian Carmichael - Caldicott
* Gerald Harper - Mr Todhunter
* Jenny Runacre - "Mrs" Todhunter
* Jean Anderson - Barunica
* Madlena Nedeva - Nun
* Madge Ryan - Rose Flood Porter
* Rosalind Knight - Evelyn Barnes
* Vladek Sheybal - Direktor vlaka
* Wolf Kahler - Helmut 
* Barbara Markham - Frau Kummer
*  Peter Schratt - Njemački oficir

## Izvori

## Vanjske veze
*
Spectre (film, 2015)

***Spectre*** je britansko-američki film snimljen 2015. godine u režiji Sama Mendesa koji predstavlja 24. po redu službeni nastavak serije o Jamesu Bondu. U njemu Daniel Craig po četvrti put tumači lik Jamesa Bonda, a radnja prikazuje kako se suprotstavlja tajanstvenoj organizaciji SPECTRE na čelu sa Ernstom Stavrom Blofeldom (čiji lik tumači Christoph Waltz).

## Zaplet
Misteriozna poruka s neizvjesnog izvora postavlja Jamesa Bonda u zlokobnu organizaciju poznatu pod imenom SPECTRE. Dok se M nastavlja boriti s političkim pritiscima koji ugrožavaju budućnost MI6-a, Bond se približava razotkrivanju skrivene istine koja prijeti uništenju svega za što se on borio zaštititi.

## Glumci
* Daniel Craig kao James Bond, agent 007
* Christoph Waltz kao Franz Oberhauser
* Léa Seydoux kao dr. Madeleine Swann, psihologinja koja radi u privatnoj klinici u austrijskim Alpama
* Monica Bellucci kao Lucia Sciarra
* Andrew Scott kao Denbigh, član britanske Vlade
* Dave Bautista kao g. Hinx, plaćeni ubojica i visoko pozicionirani član SPECTRE-a
* Ralph Fiennes kao Gareth Mallory, upravitelj MI6-a i Bondov nadređeni koji je poznatiji pod svojim kodnim imenom, M
* Naomie Harris kao Eve Moneypenny, M-ova pomoćnica
* Ben Whishaw kao Q, intendant MI6-a
* Rory Kinnear kao Bill Tanner, načelnik Glavnog stožera MI6-a
* Jesper Christensen kao Gospodin White, provoditelj u organizaciji Quantum

## Napomene

## Izvori

## Vanjske veze
*&nbsp;– official site
*
*
* 
*
Acteón (film)

***Acteón*** je španski crno-bijeli igrani film snimljen 1967. godine u režiji Jorgea Graua. Scenario je inspiriran drevnim grčkim mitom o Akteonu, odnosno Ovidijevim *[[Metamorfoze (Ovidije)|Metamorfozama]]*. Radnja prikazuje neobični odnos španskog ribara i strane djevojke. Napravljen je u eksperimentalnom stilu i prikazan na filmskom festivalu u Moskvi.

## Vanjske veze
*
Zverinac

**Zverinac** nekad znan i kao *Zvirinac*, *Žverinac* i *Žvirinac* (talijanski: *Sférinaz* ili *Sferina*) je otočić u Jadranskom moru u Hrvatskoj, koji administrativno podpada pod Općinu Sali u Zadarskoj županiji.

## Geografija

Zverinac je otočić Zadarskog arhipelaga smješten uz sjeveroistočnu obalu Dugog otoka, preko puta Božave, sa kojom je povezan dnevnom brodskom linijom. Zadar - Božava.

Dug je 5,8 i širok do 1,1 km u smjeru sjeverozapad-jugoistok, površine od 4,18 km², sa dužinom obalne crte od 14,274 km. Nije baš razveden, jedine dvije veće uvale Kablin i Zverinac leže na jugozapadnoj obali. Prilično je brdovit, najviši vrh Klis ima 111 metara.

Građen je od vapnenca i obrastao makijom. Uz jugoistočnu obalu leže otočići Šilo i Sparešnjak.
Jedino naselje u kom danas živi 42 stanovnika leži skriveno u unutrašnjosti, nedaleko od uvale Zverinac, koja se koristi kao luka. Stanovnici bave se maslinarstvom, vinogradarstvom, ovčarstvom i ribarstvom (i turizmom u posljednje vrijeme).

## Historija

Otok je bio naseljen još od antičkih vremena, o čemu svjedoče nalazi keramike i mozaika u uvali Poripišće. Prvi put je dokumentiran 1451. pod imenom **Surian**, a 1501. pod imenom -*Zvirinaz*.

Još od srednjeg vijeka davan je kao feud u zakup zadarskoj aristokraciji, isprva
porodici Begna, a od 1690. do 1835. porodici Fanfogna. Fanfogne su 1746. u mjestu podigli manju baroknu palaču, a na brdu iznad mjesta crkvicu sv. Ignacija Lojole.

Zverinac je bio usko povezan sa nedalekom Božavom, zna se da je do 1690. bio Božavske parohije, a nakon tog samostalna kapelanija.

## Transport
Zverinac je povezan dnevnim brodskim linijama sa Zadrom, i na taj način i sa ostalim susjednim otocima; Rivnjom, Sestrunjem, Istom, Molatom i Božavom na Dugom otoku.
.
## Reference

## Vanjske veze

* ''Zverinac'' 
* ''Zverinac na karti Jadrana''
Karpatos

**Karpatos** (grčki: *Κάρπαθος*, talijanski: *Scarpanto*, turski: *Kerpe*) je drugi otok po veličini u grčkom arhipelagu Dodekanez u Egejskom moru. Otok je danas administrativno jedna općina (Dimos) koja ima 6,226 stanovnika na površini od 324.72 km².

## Karakteristike
Karpatos leži udaljen oko 47 km jugozapadno od otoka Rodosa, od kog ga dijeli Karpatsko more. Najviša planina Lastos ima 1215 metara. Na otoku postoji 16 naselja to su; Apérion (353 st.), Arkása (531), Diafánion (228), Kárpathos 2,707, Káto Lefkós (89), Kípos Afiárti (123), Lakkí (122), Lefkós (57), Menetaí  (416), Mesochórion (225), Ólympos (270), Óthos (265), Platýolo (81), Pylaí (216), Spóa (162), Voláda (251) i Karpatos ili Pigadia (2,707) koji je administrativni centar. On leži na jugoistoku duž južne obale zaljeva Pigadia.

Stanovnici tog krševitog otoka, potpuno iskrčenog osim na jugu, uglavnom se bave ratarstvom, ovčarstvom i ribarstvom. Govore specifičnim dijalektom (sličnom onom na Rodosu i Cipru), sa puno arhaičnih dorskih, ali i talijanskih riječi.

## Historija
Karpatos od antike dijeli sudbinu sa susjednim Rodosom, koji je zavladao njime oko 400. pne. Nakon Rimljana i Bizantinaca jedno vrijeme Karpatosom su vladali Arapi, a nakon njih Đenovežani. Za srednjeg vijeka od 1306. do 1540. otokom je vladala Mletačka republika, a od tada Osmansko Carstvo.

Nakon Talijansko-turskog rata (1911–1912) Karpatos je kao i čitav Dodekanez pripao Kraljevini Italiji, pa je tek nakon Drugog svjetskog rata od 1948. postao dio Grčke. Zbog burne prošlosti i teškog života brojni stanovnici Karpatosa emigrirali su u Sjedinjene Američke države, oni su danas najveći investitori na otoku.

## Tranport
Karpatos ima aerodrom sa dnevnim linijama za Rodos, Kasos, Kretu i Atenu. Isto tako povezan je trajektima sa Pirejom preko Krete.

## Povezano
* Dodekanez

## Reference

## Vanjske veze

* ''Kárpathos''
Beşiktaş

**Beşiktaş** (fonetski: **Bešiktaš**) je općina turskog grada Istanbula. Nalazi se u evropskoj obali Bospora. Na sjeveru se graniči sa općinama Sarıyer i Şişli, na zapadu sa općinama Kağıthane i Şişli, na jugu sa općinom Beyoğlu, a na istoku sa Bosporom. Neposredno na drugoj strani Bospora je općina Üsküdar.

Općina Beşiktaş je poznata po velikom broju znamenitosti u evropskom dijelu Bospora, od palače Dolmabahče na jugu do Bebeka na sjeveru. U njemu se, pogotovo u dijelu udaljenijem od mora, nalaze brojna relativno skupa naselja u kojima živi viša srednja klasa, a što oključuje Levent i Etiler. Također su poznata i naselja  Yıldız, Kuruçeşme, Ortaköy i Arnavutköy.

Ime dolazi od turske riječi *beşik* što znači "kamena luka".

U svijetu je najpoznatiji kao dom Beşiktaş J.K., sportskog kluba osnovanog 1903. godine, čiji se fudbalski i košarkaški timovi sudjeluju u brojnim prestižnim evropskim natjecanjima.

## Gradovi pobratimi
*  Erlangen od 2004.
*  Brooklyn od 2005.

## Izvori

## Vanjske veze

* Službeni website guvernera disktrikta 
* Službeni website općine 
* Beşiktaş gallery at Fotopedia
Legend (film, 2015)

***Legenda*** () je britansko-francusko-američki kriminalističko-biografski film iz 2015. režisera Brajana Helgelanda. Naslovni likovi su braća blizanci Ronald i Redžinald Krej, koji su 1960-ih uživali reputaciju vodećih ličnosti organizovanog kriminala u Londonu. Film je dobio prilično loše kritike, sa izuzetkom Toma Hardija koji je u filmu istovremeno tumačio lik oba brata, a čiji je nastup dobio pohvale.

## Glavne uloge

## Reference

## Vanjske veze
* 
* 
* 
* 
*
Ocharcoaga (film)

***Ocharchoaga*** je španski kratki dokumentarni film snimljen 1961. godine u režiji Jorgea Graua. U njemu se prikazuje kako je španska vlada nekoliko godina ranije transformirala Ocharcoagu, tadašnju "divlju" sirotinjsku četvrt grada Bilbao, tako što je porušila tamošnje kuće, a njihove stanovnike smjestila u novoizgrađene stambene zgrade sa vodovodom, strujom i drugim blagodatima modernog života. Film je izazvao veliki interes tadašnjeg španskog diktatora Francisca Franca, koji je bio potakao projekt, zgađen prizorima siromaštva i zapuštenosti koje je bio vidio prilikom posjeta Bilbau 1958. godine. Film, koji je trebao imati snažan propagandni naboj, odnosno prikazivati socijalnu osjetljivost tadašnjeg režima, je prije službene premijere privatno prikazan Francu. On njime nije bio zadovoljan, prije svega scenama u kojima se žitelji Ocharcoage u novim, modernim stanovima, sa nostalgijom prisjećaju nekadašnjeg života, te je dosnimljeno nekoliko scena u kojima se prikazuju da su stanovnici sretni.  

## Vanjske veze
*Descarga gratuita del cortometraje
*Visionado del cortometraje
*Ficha del cortometraje en la web de la Filmoteca Vasca
*Página web sobre Jorge Grau
Sirotinjsko naselje

**Sirotinjsko naselje** ili **sirotinjski kvart**, odnosno **slum** (fonetski: "slam"; iz engleskog jezika) je naziv za gradsko naselje u kome pretežno žive pripadnici niže klase ili marginalnih pripadnika društva, odnosno koje karakterizira izuzetno loša kvaliteta stanovanja i, općenito, životnih uvjeta. Pod time se može podrazumijevati niz različitih naselja - od neformalnih ad hoc divljih naselja nastalih na rubovima gradovima uslijed nagle urbanizacije i nedostatka stambenih prostora, pa sve do nekadašnjih "pristojnih" gradskih četvrti koje su degradirane u slumove uslijed ekonomskog propadanja.

U raznim zemljama postoje razni nazivi za divlja naselja:

## Povezano
*Divlje naselje
*Geto
*Gentrifikacija

## Vanjske veze

* Parenti, Michael (Jan 2014). *[http://www.michaelparenti.org/whats_a_slum.html What's a Slum?]*
El espontáneo

***El espontáneo*** () je španski crno-bijeli igrani film snimljen 1964. godine u režiji Jorga Graua. Protagonist, koga tumači Luis Ferrín je 18-godišnji mladić koji nije završio školu jer je zbog siromaštva morao izdržavati porodicu kao hotelski portir. Radnja prikazuje kako dobije otkaz i kako njegove pokušaji da pronađe novi posao propadaju zbog njegove nepromišljenosti, sve dok mu se ne ukaže prilika da se okuša kao borac sa bikovima. Film se odlikovao socijalnom kritikom, a ponekad se navodi kao jedan od kasnih odraza italijanskog neorealizma na špansku kinematografiju. 

## Izvori

## Vanjske veze
*
Ceremonia sangrienta

***Ceremonia sangrienta*** () je špansko-italijanski horor film snimljen 1973. godine u režiji Jorgea Graua. Radnja je inspirirana stvarnim događajima vezanim uz zloglasnu mađarsku groficu Erzsébet Báthory, ali premještena iz 17. vijeka u 1807. godinu. Lik Báthory tumači Lucia Bosè, a radnja prikazuje kako, uplašena nadolazećom starošću i mogućim gubitkom ljubavnika, ubija mlade djevojke i pije njihovu krv kako bi zadržala mladenački izgled.

## Uloge
* Lucia Bosè  ... Condesa Erzsébet Báthory
* Espartaco Santoni  ... Marqués Karl Ziemmer
* Ewa Aulin  ... Marina
* Ana Farra  ... Nodriza
* Silvano Tranquilli  ... Médico
* Lola Gaos  ... Carmilla
* Enrique Vivó  ... Alcalde
* María Vico  ... Maria Plojovitz
* Ángel Menéndez  ... Magistrado
* Adolfo Thous  ... Juez
* Ismael García Romen  ... Capitán
* Raquel Ortuño  ... Irina
* Loreta Tovar  ... Sandra

## Vanjske veze
*
Opsada Krfa (1537)

**Opsada Krfa** zbila se od augusta do septembra 1537., kao jedan od ključnih događaja Trećeg mletačko-osmanskog rata. 

## Historijat

Opsada se desila kao slučajnost, naime osmanski sultan Sulejman Veličanstveni sklopio je dogovor sa francuskim kraljem Françoisom I da će mu pomoći da ovlada Apeninskim poluotokom, tako što će napasti jug, dok će François I napadati sa sjevera. 

Sulejman Veličanstveni poveo je vojsku od nekih 300,000 ljudi u Albaniju, s ciljem da je prebaci u Apuliju. Trupe su krajem jula 1537. prebačene u Castro sa 100 galija. Hajrudin Barbarosa opustošio je kraj oko Otranta i odveo oko 10,000 ljudi u ropstvo. Ali kako je François I upravo tad zaratio sa Nizozemskom i zaboravio na dogovor - Sulejman Veličanstveni otplovio je sredinom augusta za Krf.

Osmanska flota opkolila je Krf (otok koji blokira pristup Južnom Jadranu) 24. augusta 1537. i počela bombardirati venecijansku utvrdu u Krfu, i iskrcala 25,000 vojnika koji su započeli opsadu.

Loše vrijeme, dugotrajne kiše i boleštine među vojnicima spasile su Krf, jer je Sulejman Veličanstveni, odlučio prekinuti opsadu i odploviti dalje.Osmanlije su sa sobom povele oko 20,000 ljudi u ropstvo. 
 
Ali je velika osmanska flota na svom povratku zauzela Nafplia, Monemvasiju, Skiros, Patmos, Astipaleu, Paros, Tinos, Naksos, Andros i sve Egejske otoke.

To je dovelo do osnivanja prve Svete lige 8. februara 1538.

## Izvori

## Vanjske veze

*''Corfu, the island that may have saved the West and Christianity''
Blaydon-on-Tyne

**Blaydon-on-Tyne** je grad od 14,793 stanovnika na sjeveroistoku Engleske u Metropolitanskoj grofoviji Tyne and Wear.

On administrativno podpada pod Metropolitanski borough Gateshead.

## Geografija

Blaydon-on-Tyne leži zapadno od centra Newcastla na južnoj obali Rijeke Tyne, prekoputa Newcastla.

## Historija

Blaydon što znači *Crno* ili *Turobno brdo*, bio je sve do 19. vijeka selo, od par kuća, tad je izrastao u industrijsko predgrađe Newcastla.Ugljen se počeo iskapati još početkom 18. vijeka, ali je pravi veliki rudnik otvoren je tek polovicom 19. vijeka (zatvoren je 1921.). Krajem vijeka grad je već čeličanu, željezaru, tvornicu motora, duhana, stakla i kemijskih proizvoda.

Svojevremeno je bio poznat po konjičkim utrkama, koje su održavane od 1861. do 1916. a kasnije po velikoj termoelektrani koja je podignuta na terenu nekadašnjeg hipodroma.

## Reference

## Vanjske veze

* Blaydon County Durham
Bridge of Spies

***Most špijuna*** () američki je istorijsko-dramski film iz 2015. godine reditelja Stivena Spilberga za koju su scenario napisali Met Čerman i Braća Koen. Producenti filma su Stiven Spilberg, Mark Plat i Kristi Makosko Kriger. Muziku je komponovao Tomas Njuman. Glumačku ekipu čine Tom Henks, Mark Rajlans, Ejmi Rajan i Alan Olda. Premijera filma je bila 16. oktobara 2015. godine. Budžet filma je iznosio 40 miliona dolara. Zarada od filma je 152 miliona dolara.

Radnja filma odvija se tokom Hladnog rata i prati advokata Džejmsa B. Donovana koji vodi pregovore za oslobađanja američkog pilota Fransisa Garija Pauersa, čiji je avion oboren 1960. u sovjetskom vazdušnom prostoru.

14. januara 2016. godine film *Most špijuna* je dobio nominacije za 6 Oskara uključujući nominacije za najbolji film, najbolji originalni scenario i najboljeg glumca u sporednoj ulozi (Mark Rajlans).

## Glavne uloge

## Izvori

## Vanjske veze

* 
* 
* 
* 
* 
* ''Bridge of Spies'' at CounterPunch
Rudolf Abel

**Rudolf Ivanovič Abel** (ruski **Рудольф Иванович Абель**; pravo ime **Viljam (Vili) Genrihovič Fišer**, rus. **Вильям (Вилли) Генрихович Фишер**; Newcastle upon Tyne, 11. jula 1903. – Moskva, 15. novembra 1971.), sovjetski obavještajac, najpoznatiji kao vođa KGB-ove špijunske mreže u New Yorku 1950-ih, razbijenog od strane FBI u znamenitom aferi probušenog novčića, ali i po tome što je 1961. razmijenjen za oborenog američkog pilota Garyja Powersa, u najpoznatijom razmjeni zatvorenika u doba Hladnog rata.

## Vanjske veze

* 
* ''FBI: Rudolph Ivanovich Abel (Hollow Nickel Case)''
Francis Gary Powers

**Francis Gary Powers**, poznatiji kao **Gary Powers** (17. august 1929 - 1. august 1977) bio je američki avijatičar, najpoznatiji po tome što je 1960. godine, pilotirajući za račun CIA-e špijunski avion U-2 oboren iznad Sovjetskog Saveza, te zarobljen i od sovjetskih vlasti osuđen na 10 godina zatvora. Ubrzo nakon toga je razmijenjen za sovjetskog obavještajca Rudolfa Abela. Godine 1977. je poginuo u rušenju helikoptera kojim je snimao materijal za televizijske vijesti u Los Angelesu. 

## Vanjske veze

*CIA FOIA documents on Gary Powers 
*FBI Records: The Vault - Francis Gary Powers
*Documents and Photographs regarding the U-2 Spy Plane Incident of 1960, Dwight D. Eisenhower Presidential Library
*Check-Six.com ''The Francis Gary Powers Helo Crash''
*Transcripts of the Soviet court trial   (dead link—saved at the Internet Archive)
*1962 Russia frees US spy plane pilot
*View images of the ''Francis Gary Powers U-2 Pilot'' Cinderella stamps on the artist's webSite.
*IMDB page for the 1976 TV movie.
Non si deve profanare il sonno dei morti

***Non si deve profanare il sonno dei morti*** (), također poznat i pod naslovima ***Da dove vieni*** (; 1976) i ***Zombi 3*** (1981) je italijansko-španski horor film snimljen 1974. godine u režiji Jorgea Graua. Radnja je smještena u englesku provinciju i pokazuje kako eksperiment sa ultrazvučnim frekvencijama namijenjen eliminaciji insekata izaziva buđenje mrtvaca i pretvara ih kanibalističke zombije.

## Uloget
*Cristina Galbó  ... Edna
*Ray Lovelock  ... George
*Arthur Kennedy  ... Narednik
*Aldo Massasso  ... Kinsey
*Giorgio Trestini  ... Craig
*Roberto Posse  ... Benson
*José Lifante  ... Martin
*Jeannine Mestre  ... Katie
*Gengher Gatti  ... Keith
*Fernando Hilbeck  ... Guthrie
*Vera Drudi  ... Mary
*Vicente Vega  ... Dr. Duffield
*Francisco Sanz  ... Perkins
*Paul Benson  ... Wood
*Anita Colby  ... Bolničarka

## Vanjske veze
*
*
*Let Sleeping Corpses Lie  at Rotten Tomatoes
El secreto inconfesable de un chico bien

***El secreto inconfesable de un chico bien*** () je španska filmska komedija snimljena 1976. godine u režiji Jorgea Graua. Protagonist, čiji lik tumači José Sacristán, je mladić iz situirane porodice koji uporno izbjegava sklopiti brak sa svojom zaručnicom, jer ne želi da nitko otkrije kako je impotentan.

## Vanjske veze
* 
* Argumento
La trastienda

***La trastienda*** () je španski igrani film snimljen 1975. godine u režiji Jorgea Graua. Protagonist, koga tumači Frederick Stafford, je pamplonski ljekar koji osjeća požudu prema svojoj bolničarki (čiji lik tumači María José Cantudo), ali kome njegova stroga katolička vjera, bračni status i članstvo u Opus deiju priječe da sa njom započne vezu. Radnja prikazuje kako je zbog toga premjesti u drugu ordinaciju, ali kako ona ne odustaje od namjere da sa njim svejedno završi u krevetu.

*La trastienda* je napravljena u doba tranzicije na demokratski poredak, odnosno kada je dotadašnji Francov režim počeo dodatno labaviti dotadašnju cenzuru. Zbog toga je postao prvi film u historiji španske kinematografije u kome se protagonistica u jednoj sceni pojavljuje potpuno gola; Grau je dozvolu od za film nadležnog Ministarstva informacija i turizma dobio pod obrazloženjem da je kratka scena golotinje "potrebna za film". Današnja kritika ga uglavnom smatra neuspjelim, mada je izazvao pažnju zbog dokumentarnih snimaka koje prikazuju zadašnje svetkovine Sanfermines u Pamploni, kao i dotada nezamislivi kritički stav prema Opus deiju.

## Izvori

## Vanjske veze
*